text: نئی دہلی، 6 جون 2018، آیوش کے مرکزی وزیر مملکت (آزادانہ چارج) جناب شری پد یسو نائک نے نئی دہلی میں مراجی ڈیسائی نیشنل انسٹی ٹیوٹ آف یوگا میں یوگا سے متعلق صحت کے ایڈیٹروں کی تیسری کانفرنس کا افتتاح کیا۔ اس کانفرنس کا اہتمام مشترکہ طور پر مرارجی ڈیسائی نیشنل انسٹی ٹیوٹ آف یوگا اور پی آئی بی (اطلاعات و نشریات کی وزارت) نے کیا تھا۔ یہ کانفرنس یوگا کے عالمی دن سے قبل منعقد ہوئی ہے۔ یوگا کا عالمی دن ہر سال 21 جون کو دنیا بھر میں منایا جاتا ہے۔